Internetda Yaponiyada 24-25 mart kunlari yuz bergan tayfun vaqtida Boeing 787 Dreamliner samolyotining qo‘nishi tasvirlangan video joylashtirildi. Bu haqda Metro xabar bermoqda. All Nippon Airways aviakompaniyasi uchuvchisi samolyotni Tokio aeroportiga yomon ob-havo sharoitida qo‘ndirishga majbur bo‘lgan. Nashr shuningdek, o‘sha kunlari Yaponiyada tayfun sababli 300ga yaqin reys bekor qilinganini, 100 mingga yaqin uy esa elektrsiz qolganini yozmoqda.